ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
হাইব্রিড মাল্টিপ্লাই ফেস মাস্ক এন৯৫ রেসপিরেটরের বিকল্প হতে পারে
নতুন দিল্লি, ১০ জুন, ২০২১
কোভিড অতিমারী বিশ্বজুড়ে সাধারণ মানুষের বহু ক্ষয়ক্ষতি করেছে। বর্তমান পরিস্থিতিতে সাধারণ মানুষের সুরক্ষায় স্যানিটাইজার, ফেস মাস্ক এবং কোভিড আচরণ বিধি মেনে চলার বিষয়গুলি সর্বাগ্রে রয়েছে। কোভিড-১৯ প্রসার রোধে বিশ্ব স্বাস্থ্য সংস্থা সকলকে মাস্ক পড়ার সুপারিশ করেছে। বিশেষত এন৯৫ মাস্ক সংক্রমিত ব্যক্তি থেকে অসংক্রমিত ব্যক্তির মধ্যে কোভিড-১৯ সংক্রমণ ছড়িয়ে পড়া হ্রাস করতে কার্যকরী ভূমিকা পালন করে। তবে, এন৯৫ ফেস মাস্ক ব্যবহার অনেকের ক্ষেত্রেই অস্বস্তিকর বলে মনে হয়েছে।
 এবং আইকেপি নলেজ পার্কের সহযোগিতায় পরিশোধন টেকনোলজি প্রাইভেট লিমিটেড ফাস্ট-ট্র্যাক কোভিড-১৯ তহবিলের আওতায় হাইব্রিড মাল্টিপ্লাই ফেস মাস্ক, এসএইচজি-৯৫®  তৈরি করেছে। ‘মেড ইন ইন্ডিয়া’ বা ভারতে তৈরি এই ফেস মাস্কগুলি ৯০ শতাংশ পর্যন্ত ধূলিকণা আটকাতে সফল এবং ৯৯ শতাংশ পর্যন্ত জীবাণু রোধ করে। এই উন্নতমানের ফেস মাস্কগুলি উচ্চ শ্বাস-প্রশ্বাসের ক্ষেত্রে সুবিধেজনক, কানের পক্ষেও আরামদায়ক। গ্রীষ্মকালে এটি ব্যবহার করার সুবিধা রয়েছে। এই মাস্কে বিশেষ পরিশোধন স্তর থাকায় অতিরিক্ত সুবিধা মিলবে। সুতির তৈরি এই হাতে বোনা মাস্কগুলি বার বার ধুয়ে ব্যবহার করা যাবে। ভারতীয় অর্থে মাস্ক প্রতি এর মূল্য ধার্য করা হয়েছে ৫০ থেকে ৭৫ টাকা। ইতিমধ্যেই ১ লক্ষ ৪৫ হাজারেরও বেশি মাস্ক বিক্রি হয়েছে। কোভিড-১৯ –এর সময় ক্রমবর্ধমান চাহিদার কথা মাথায় রেখে এই মাস্ক নির্মাণ করা হচ্ছে।
CG/SS/SKD
প্রধানমন্ত্রীরদপ্তর
নাগরিকদের কাছ থেকে মন কি বাত-এর ১০১-তম পর্বের জন্য পরামর্শের আহ্বান জানিয়েছেন প্রধানমন্ত্রী
নয়াদিল্লি, ১৯ মে, ২০২৩
প্রধানমন্ত্রী শ্রী নরেন্দ্র মোদী মন কি বাত-এর ১০১-তম পর্বের জন্য নাগরিকদের কাছ থেকে পরামর্শ আহ্বান করেছেন। এই পরামর্শ যে লিঙ্ক এবং ফোন নম্বরের মাধ্যমে পাঠানো যাবে, তিনি সেগুলিও সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন;
“#MannKiBaat –এর ১০১-তম পর্বটি আগামী ২৮ তারিখ সম্প্রচারিত হবে। এই অনুষ্ঠানের জন্য আপনাদের মূল্যবান পরামর্শের অপেক্ষায় রয়েছি। ১৮০০-১১-৭৮০০ ফোন নম্বরে আপনার বার্তা রেকর্ড করতে পারেন অথবা NaMo App / My Gov-এ লিখে পাঠান।”
PG/CB/NS
(
প্রধানমন্ত্রীরদপ্তর
প্রধানমন্ত্রী আগামী ৫ই জুন ‘মাটি বাঁচাও আন্দোলন’-এর অনুষ্ঠানে যোগ দেবেন
নতুন দিল্লি, ০৪ জুন, ২০২২
প্রধানমন্ত্রী শ্রী নরেন্দ্র মোদী বিশ্ব পরিবেশ দিবস উপলক্ষে আগামী ৫ই জুন সকাল ১১টায় বিজ্ঞান ভবনে ‘মাটি বাঁচাও আন্দোলন’-এর অনুষ্ঠানে যোগ দেবেন। অনুষ্ঠানে ভাষণ দেবেন প্রধানমন্ত্রী।
‘মাটি বাঁচাও আন্দোলন’ হল একটি বিশ্বব্যাপী আন্দোলন, যা মাটির স্বাস্থ্যের অবনতি সম্পর্কে সচেতনতা বাড়াতে এবং এর উন্নতির জন্য সচেতন দায়িত্ববোধ তৈরি করে থাকে। সদগুরু চলতি বছরের মার্চ মাসে এই আন্দোলনের সূচনা করেছিলেন, যিনি ২৭টি দেশে ১০০ দিনের মোটরসাইকেল যাত্রা শুরু করেন। ৫ই জুন ওই ১০০ দিন যাত্রার মধ্যে ৭৫তম দিন। এই কর্মসূচিতে প্রধানমন্ত্রীর অংশগ্রহণের মাধ্যমে দেশের মাটির স্বাস্থ্যের উন্নতিসাধনের প্রতিশ্রুতি এবং চিন্তাধারা প্রতিফলিত হবে।
CG/SS/SKD/
(
প্রতিরক্ষামন্ত্রক
ডিআরডিও সফলভাবে ‘অভয়াস’ – এর পরীক্ষা চালালো
নয়াদিল্লি, ১৩ মে, ২০১৯
ডিফেন্স রিসার্চ অ্যান্ড ডেভেলপমেন্ট অর্গানাইজেশন  গতকাল ওডিশার চাঁদিপুরে ‘অভয়াস’ – এর সফলভাবে পরীক্ষা চালিয়েছে। মহাকাশে উচ্চ গতিতে সফলভাবে নির্দিষ্ট লক্ষ্যবস্তুতে আঘাত হানতে পারে ‘অভয়াস’। এই পরীক্ষা চালানো হয় বিভিন্ন র্যাডার্স ও ইলেক্ট্রো অপটিক সিস্টেম এবং স্বয়ংক্রিয় নেভিগেশনের মাধ্যমে।
‘অভয়াস’ – এর নক্শা তৈরি করা হয়েছে ছোট ইঞ্জিন ও দেশীয় পদ্ধতিতে। এটিকে এমনভাবে নির্মাণ করা হয়েছে, যাতে মহাকাশে খুব সহজে নির্দিষ্ট লক্ষ্যবস্তুতে আঘাত হানতে পারে।
CG/SS/SB
(Visitor Counter : 119
অর্থমন্ত্রক
মধ্যপ্রদেশ এবং অন্ধ্রপ্রদেশ চারটির মধ্যে তিনটি সংস্কারমূলক কাজ সম্পন্ন করার জন্য পুরস্কৃত হয়েছে, মূলধনী ব্যয়ের জন্য ১,০০৪ কোটি টাকা অতিরিক্ত আর্থিক সহায়তা পেয়েছে
নতুন দিল্লি, ০৬ জানুয়ারি, ২০২১
মধ্যপ্রদেশ এবং অন্ধ্রপ্রদেশ অর্থ মন্ত্রকের আওতাধীন ব্যয় দপ্তরের নির্ধারিত চারটি নাগরিক কেন্দ্রিক সংস্কারের মধ্যে তিনটি পূরণ করেছে। এই দুটি রাজ্য এক দেশ এক রেশন কার্ড সংস্কার, সহজে ব্যবসার ক্ষেত্রে সংস্কার এবং স্থানীয় নগর কেন্দ্রিক সংস্থায় সংশোধন সাধন করেছে।
তিনটি ক্ষেত্রে সংস্কার সম্পন্ন করার ফল স্বরূপ অর্থ মন্ত্রকের ব্যয় দপ্তর এই দুটি রাজ্যকে “মূলধনী ব্যয়ের জন্য রাজ্যগুলিকে বিশেষ সহায়তা প্রদান” নামে সদ্য চালু হওয়া প্রকল্পের আওতায় ১,০০৪ কোটি টাকা অতিরিক্ত আর্থিক সহায়তা প্রদানের সিদ্ধান্ত নিয়েছে।
অন্ধ্রপ্রদেশ এই প্রকল্পের আওতায় ৩৪৪ কোটি এবং মধ্যপ্রদেশ ৬৬০ কোটি টাকা পেয়েছে। গত বছর ১২ অক্টোবর অর্থ মন্ত্রক এই প্রকল্পের কথা ঘোষণা করে। আত্মনির্ভর ভারত প্যাকেজের অঙ্গ হিসেবে এই প্রকল্পের কথা ঘোষণা করা হয়ে।
কোভিড-১৯ মহামারীর জেরে রাজস্ব সংগ্রহ কম হওয়ার জন্য কঠিন আর্থিক পরিস্থিতির মুখোমুখি হওয়া রাজ্যগুলিকে তাদের মূলধনী ব্যয় বাড়াতে এই প্রকল্প চালু করা হয়। কেন্দ্রীয় সরকারের প্রতিকূল আর্থিক পরিস্থিতি সত্ত্বেও ২০২০-২১ অর্থ বর্ষে মূলধন ব্যয়ের বিষয়ে রাজ্য সরকারগুলিকে বিশেষ আর্থিক সহায়তা প্রদানের সিদ্ধান্ত নেওয়া হয়েছে।
এপর্যন্ত ২৭টি রাজ্যের জন্য ৯,৮৮০ কোটি টাকার মূলধনী ব্যয়ের প্রস্তাব মঞ্জুর করেছে অর্থ মন্ত্রক। এর মধ্যে ৪,৯৪০ কোটি টাকা এই প্রকল্পের আওতায় প্রথম কিস্তিতে রাজ্যগুলিকে প্রদান করা হয়।
এই প্রকল্পের প্রথম অংশে উত্তর-পূর্বের সাতটি রাজ্যের  জন্য রাজ্য পিছু ২০০ কোটি টাকা বরাদ্দ করা হয়। পার্বত্য রাজ্যগুলির  জন্য রাজ্য পিছু ৪৫০ কোটি টাকা বরাদ্দ করা হয়।
এই প্রকল্পের দ্বিতীয় অংশে প্রথম তালিকায় অন্তর্ভুক্ত নয়, এমন রাজ্যগুলির জন্য ৭,৫০০ কোটি টাকা বরাদ্দ করা হয়। এই প্রকল্পের তৃতীয় অংশে যেসমস্ত রাজ্যগুলি নাগরিক কেন্দ্রিক সংস্কারে জোর দিয়েছে তাঁদের জন্য ২,০০০ কোটি টাকা বরাদ্দ করা হয়েছে। যেসমস্ত রাজ্য গত ৩১ ডিসেম্বরের মধ্যে অর্থ মন্ত্রকের নির্ধারিত চারটি সংস্কারের মধ্যে অন্তত ৩টি পূরণ করেছে তাদেরকেই এই অর্থ বরাদ্দ করা হচ্ছে। মূলত মূলধনী ব্যয় প্রকল্পে অর্থনীতি ক্ষেত্রকে চাঙ্গা করার ওপর বিশেষ জোর দেওয়া হয়েছে। পাশাপাশি স্বাস্থ্য, গ্রামোন্নয়ন, জল সরবরাহ, সেচ ব্যবস্থাপনা, বিদ্যুৎ, পরিবহণ, শিক্ষা, নগরোন্নয়নের ওপর গুরুত্ব দেওয়া হয়েছে।
মূলধনী ব্যয়ের জন্য রাজ্যগুলিকে বিশেষ সহায়তা প্রদান প্রকল্পের আওতায় পশ্চিমবঙ্গের জন্য ৬৩০ কোটি টাকা বরাদ্দ ও অনুমোদন করা হয়েছে। এর মধ্যে পশ্চিমবঙ্গ ৩১৫ কোটি টাকা গ্রহণ করেছে।
স্বরাষ্ট্র মন্ত্রক
সীমান্ত সুরক্ষা বাহিনীর  ৫৬তম প্রতিষ্ঠা দিবস
নয়াদিল্লি, ১ ডিসেম্বর, ২০২০
সীমান্ত সুরক্ষা বাহিনী  আজ ৫৬তম প্রতিষ্ঠা দিবস উদযাপন করেছে। এই উপলক্ষে কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই বিএসএফ-এর চাওলা ক্যাম্পে আয়োজিত কুচকাওয়াজে অভিবাদন গ্রহণ করেছেন। এই অনুষ্ঠানে চিফ অফ ডিফেন্স স্টাফ জেনারেল বিপিন রাওয়াত, বিএসএফ-এর মহানির্দেশক শ্রী রাকেশ আস্থানা সহ কেন্দ্রীয় সশস্ত্র পুলিশ বাহিনীর উচ্চপদস্থ আধিকারিকরা উপস্থিত ছিলেন।
বিএসএফ-এর যে সমস্ত জওয়ানরা সীমান্ত সুরক্ষা করতে গিয়ে আত্মবলিদান দিয়েছেন, কেন্দ্রীয় স্বরাষ্ট্র প্রতিমন্ত্রী শহীদ স্মারকে তাঁদের উদ্দেশে শ্রদ্ধা নিবেদন করেছেন। তিনি নজরকাড়া কাজের জন্য সাহসিকতার পুলিশ পদক এবং রাষ্ট্রপতির পুলিশ পদক দিয়েছেন। বিএসএফ-এর বার্ষিক বৈদ্যুতিন ম্যাগাজিন 'বর্ডারম্যান’-এরও শ্রী রাই আনুষ্ঠানিক প্রকাশ করেছেন।
কেন্দ্রীয় স্বরাষ্ট্র প্রতিমন্ত্রী তাঁর ভাষণে বলেছেন, দেশের সীমান্ত অঞ্চল বিএসএফ-এর জওয়ানরা প্রতিকূল অবস্থা এবং কঠিন ভৌগোলিক অবস্থান সত্ত্বেও শৌর্য ও সাহসিকতার সঙ্গে পাহারা দিচ্ছেন। বিএসএফ জওয়ানদের কর্তব্য পালনের সময় সর্বোচ্চ আত্মবলিদানকে সম্মান জানিয়ে মন্ত্রী বলেছেন, তাঁদের জন্যই দেশের প্রতিটি নাগরিক ভয়শূণ্যভাবে জাতীয় উন্নয়নে অবদান রাখতে পারছেন। শ্রী রাই বলেছেন, প্রধানমন্ত্রী শ্রী নরেন্দ্র মোদীর নিরাপত্তা বাহিনীর সদস্যদের প্রতি আস্থা রয়েছে এবং কেন্দ্রীয় স্বরাষ্ট্র মন্ত্রী শ্রী অমিত শাহের তাঁদের প্রতি বিশ্বাস রয়েছে। এইসব বাহিনীর সদস্যরা তাঁদের দায়িত্ব পালন করছেন এবং দেশ তাঁদের জন্য গর্বিত।
বিএসএফ-এর গোলন্দাজ শাখা এ বছর সুবর্ণ জয়ন্তী উদযাপন করছে। কেন্দ্রীয় স্বরাষ্ট্র প্রতিমন্ত্রী বলেছেন, এই শাখাও বাহিনীর গৌরোবজ্জ্বল ইতিহাসকে এগিয়ে নিয়ে যাবে। কুচকাওয়াজে মহিলা সদস্যদের অংশগ্রহণের বিষয়টিকে শ্রী রাই প্রশংসা করেছেন। তিনি বলেছেন, দেশের নিরাপত্তা বাহিনীগুলিতে নারীশক্তির আরও বেশি করে অংশগ্রহণ সুনিশ্চিত করা হবে। প্রধানমন্ত্রীর অঙ্গীকার এর মধ্য দিয়ে প্রতিফলিত হবে। মন্ত্রী বলেছেন, সীমান্তের অন্য প্রান্ত থেকে জঙ্গিদের অনুপ্রবেশের চেষ্টা এবং ড্রাগ চোরাচালানের মতো ষড়যন্ত্রগুলি দেশের পক্ষ ক্ষতিকর, কিন্তু বিএসএফ জওয়ানরা এগুলিকে যথাযথভাবে প্রতিহত করতে পারছেন।
বিএসএফ জওয়ানদের করোনা মহামারীর সময়ে কাজের প্রশংসা করে শ্রী রাই বলেছেন, এইসব জওয়ানরাও এই সময়ে সংক্রমিত হয়েছেন। কিন্তু তাঁরা তাঁদের সাহস হারাননি। সীমান্ত সুরক্ষা বাহিনী যে সমস্ত সমস্যাগুলির সম্মুখীন হয়, সেগুলির সমাধান করা সরকারের অন্যতম অগ্রাধিকারের তালিকায় রয়েছে। প্রধানমন্ত্রী শ্রী নরেন্দ্র মোদী ও কেন্দ্রীয় স্বরাষ্ট্র মন্ত্রী শ্রী অমিত শাহ জওয়ানদের এবং তাঁদের পরিবারের সম্পূর্ণ খেয়াল রাখছেন। দেশ ও কেন্দ্রীয় সরকারও তাঁদের সঙ্গে রয়েছে।
বিএসএফ-এর মহানির্দেশক শ্রী রাকেশ আস্থানা বাহিনীর সাফল্য, নতুন উদ্যোগ এবং ভবিষ্যতের চ্যালেঞ্জগুলির মোকাবিলার প্রস্তুতি নিয়ে বিস্তারিতভাবে জানিয়েছেন, যার মধ্য দিয়ে দেশের সীমান্তের নিরাপত্তা ও অখণ্ডতা সুনিশ্চিত হচ্ছে।
বিশ্বে বিএসএফ-ই হল সীমান্ত রক্ষার ক্ষেত্রে সবথেকে বড় বাহিনী। পাকিস্তান এবং বাংলাদেশের মতো আন্তর্জাতিক সীমান্তে ৬৩৮৬.৩৬ কিলোমিটার এই বাহিনীর সদস্যরা পাহারা দেন। প্রতিষ্ঠা দিবসে বিএসএফ সারা জীবন কর্তব্য পালনের অঙ্গীকার আবারও ব্যক্ত করেছে।
অর্থমন্ত্রক
ভোজ্য তেল, পেতলের টুকরো অংশ, পোস্ত, সোনা ও রূপোর মাশুল নির্ধারণের প্রেক্ষিতে অভ্যন্তরীণ শুল্ক দপ্তরের মাশুল বিজ্ঞপ্তি নং ৮৩ / ২০২০ 
নয়াদিল্লি, ৩১ আগস্ট, ২০২০
১৯৬২-র অভ্যন্তরীণ শুল্ক আইন  এর ১৪ নং ধারার ২ নং উপধারা অনুযায়ী অধিকার প্রয়োগ করে কেন্দ্রীয় পরোক্ষ ও অভ্যন্তরীণ শুল্ক পর্ষদ ২০০১-এর ৩ আগস্ট গেজেট অফ ইন্ডিয়ার এক্সট্রা-অর্ডিনারি পার্ট-২ সেকশন-৩, সাব-সেকশন-২ এবং উল্লিখিত নম্বর এসও ৭৪৮ অনুযায়ী, কেন্দ্রীয় সরকারের অর্থ মন্ত্রকের রাজস্ব দপ্তরের পক্ষ থেকে ২০০১-এর ৩ আগস্ট প্রকাশিত নম্বর ৩৬ / ২০০১ – কাস্টমস  বিজ্ঞপ্তিতে প্রয়োজনীয় ও যথোপযুক্ত কয়েকটি সংশোধন করা হয়েছে। সেই অনুসারে অর্থ মন্ত্রকের ওই বিজ্ঞপ্তিতে ১, ২ ও ৩ নাম অনুসারে যে তিনটি টেবিল প্রকাশিত হয়েছিল সেগুলিতে পরিবর্তন করা হবে। অবশ্য, তিনটি টেবিলে থাকা সংশ্লিষ্ট পণ্যসামগ্রীর মাশুল হারে বিশেষ কোন পরিবর্তন হচ্ছে না। একইভাবে, বিভিন্ন ধরনের পণ্যসামগ্রী যেমন অশোধিত পাম তেল, অন্যান্য পাম তেল, অন্যান্য পালমোনেল, অপরিশোধিত সোয়াবিন তেল, সমস্ত গ্রেডের পেতলের টুকরো অংশ এবং পোস্তর দাম অপরিবর্তিত থাকছে।
সব ধরনের সোনার ক্ষেত্রে দাম প্রতি ১০ গ্রামে স্থির হয়েছে ৬৩০ মার্কিন ডলার। একইভাবে রূপোর দাম কিলোগ্রাম প্রতি স্থির হয়েছে ৮৮১ মার্কিন ডলার।
উল্লেখ করা যেতে পারে, ৩ আগস্ট গেজেট অফ ইন্ডিয়ার এক্সট্রা-অর্ডিনারি পার্ট-২ সেকশন-৩ সাব-সেকশন-২ এবং উল্লিখিত নম্বর এসও ৭৪৮-তে ২০২০-র ৭ আগস্ট বিজ্ঞপ্তি নম্বর ৭২ / ২০২০ – কাস্টম  অনুযায়ী শেষবার সংশোধন করা হয়েছিল। একইভাবে সংশোধনের বিষয়টি গেজেট অফ ইন্ডিয়ার ই-সংস্করণেও ২০২০-র ১৪ আগস্ট এক্সট্রা-অর্ডিনারি পার্ট-২ সেকশন-৩ সাব-সেকশন-২ অনুযায়ী উল্লিখিত নম্বর এসও ২৭৭০ অনুযায়ী প্রকাশিত হয়।
(CG/BD/DM
মন্ত্রিসভারঅর্থনৈতিকবিষয়সংক্রান্তকমিটি
২০১৯-২০-র মরশুমে কাঁচা পাটের ন্যূনতম সহায়ক মূল্য ৩৭০০ টাকা থেকে বাড়িয়ে ৩৯৫০ টাকা করল কেন্দ্রীয় মন্ত্রিসভা
নয়াদিল্লি, ১৩ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনীতি বিষয়ক ক্যাবিনেট কমিটি কাঁচা পাটের ন্যূনতম সহায়ক মূল্য বাড়ানোর বিষয়টিতে অনুমোদন দিল।
২০১৯-২০-র মরশুমে মাঝারি মানের কাঁচা পাটের ন্যূনতম সহায়ক মূল্য ৩৭০০ টাকা প্রতি কুইন্টাল থেকে বাড়িয়ে ৩৯৫০ টাকা প্রতি কুইন্টাল করা হয়েছে।
কাঁচা পাটের সহায়ক মূল্য বাড়ানোর ফলে কৃষকরা যথাযথ মূল্যে কাঁচাপাট কিনতে পারবেন এবং একইসঙ্গে পাট চাষে বিনিয়োগও বাড়বে, যার ফলে দেশে পাট উৎপাদন যথেষ্ট বাড়বে।
উল্লেখ্য, কাঁচা পাটের ন্যূনতম সহায়ক মূল্য ধার্য করার ব্যাপারে জুট কর্পোরেশন অফ ইন্ডিয়া পাট উৎপাদক রাজ্যগুলিতে কেন্দ্রীয় সংস্হা হিসেবে কাজ করবে।
CG/SSS/NS
(Visitor Counter : 61
অসামরিকবিমানপরিবহণমন্ত্রক
চালু থাকা ৪৭৯টি আরসিএস-উড়ান রুট, দুটি ওয়াটার অ্যারোড্রোমস, ৯টি হেলিপোর্টস সহ ৭৪টি বিমানবন্দরকে সংযুক্ত করেছে
নতুন দিল্লি, ২৭ জুলাই, ২০২৩
২০২৩ সালের ৩০শে জুন পর্যন্ত পাওয়া তথ্য অনুযায়ী নির্ধারিত এয়ারলাইন অপারেটরদেরকে আঞ্চলিক সংযোগ প্রকল্প - উড়ান  প্রকল্প পরিচালনার জন্য রিজিওন্যাল এয়ার কানেক্টিভিটি ফান্ড ট্রাস্ট  থেকে ভায়াবেলিটি গ্র্যাপ ফান্ডিং -এর ২৭২৯.১১ কোটি টাকা বরাদ্দ করা হয়েছে।
উড়ানের আওতায় চতুর্থ পর্যায়ের নিলামের ভিত্তিতে ৪৭৯টি রুট চালু রয়েছে। এর মাধ্যমে ৭৪টি বিমানবন্দর সহ দুটি ওয়াটার অ্যারোড্রোমস, ৯টি হেলিপোর্টস যুক্ত হয়েছে। এই প্রকল্প থেকে ১২৩ লক্ষেরও বেশি যাত্রী উপকৃত হয়েছেন।
আগামী ৫ বছরে অসামরিক বিমান পরিবহণ ক্ষেত্র উল্লেখযোগ্য ভাবে বৃদ্ধি পাবে। দেশে ২১টি গ্রিনফিল্ড বিমানবন্দর চালু করার সিদ্ধান্ত নিয়েছে সরকার। এরমধ্যে ১১টি গ্রিনফিল্ড বিমানবন্দর ইতিমধ্যেই চালু হয়েছে। ৬টি বিমানবন্দরের নির্মাণ কাজ চলছে। আগামী ৫ বছরে ভারতে বছরে এক হাজার জন বিমান চালকের প্রয়োজন হবে। তাই দেশে বিমান চালকের সংখ্যা বৃদ্ধিতে এয়ারপোর্ট অথরিটি অফ ইন্ডিয়া ফ্লাইং ট্রেনিং অর্গানাইজেশন নীতি উদারীকরণ হয়েছে। সরকার এই প্রকল্পে এক হাজারটি উড়ান রুট চালু করার লক্ষ্য নিয়েছে। একই সঙ্গে ২০২৪ সালের মধ্যে দেশে ১০০টি অসংরক্ষিত ও বিমান পরিষেবা বন্ধ থাকা বিমানবন্দর, হেলিপোর্ট, ওয়াটার অ্যারোড্রোমসকে উড়ান প্রকল্পের আওতায় নিয়ে আসার সিদ্ধান্ত নেওয়া হয়েছে।
লোকসভায় আজ এক প্রশ্নের লিখিত উত্তরে এই তথ্য দিয়েছেন অসামরিক বিমান চলাচল প্রতিমন্ত্রী অবসরপ্রাপ্ত জেনারেল ভি কে সিং।
CG/SS/AS/ 28 July, 2023... 
(Visitor Counter : 34
সংখ্যালঘুবিষয়কমন্ত্রক
“হুনার হাট” শিল্পী এবং কারুশিল্পীদের স্বশক্তিকরণের দিশা দেখিয়েছে এবং গত তিন বছরে আড়াই লক্ষেরও বেশি কর্মসংস্হানের সুযোগ তৈরি করেছে : শ্রী নাকভি
নয়াদিল্লি, ১৫ নভেম্বর, ২০১৯
শিল্পী এবং কারুশিল্পীদের প্রশিক্ষণের জন্য এবং তাদের প্রতিভাকে উৎসাহ দিতে দেশের প্রতিটি রাজ্যে “হুনার হাব” স্হাপনের উদ্যোগ নিয়েছে সংখ্যালঘু বিষয়ক মন্ত্রক। কেন্দ্রীয় সংখ্যালঘু বিষয়ক দপ্তরের মন্ত্রী শ্রী মুকতার আব্বাস নাকভি। তিনি বলেন, দ্বিতীয়বার ক্ষমতায় আসার পর মোদী সরকার প্রথম ১০০ দিনেই দেশের বিভিন্ন প্রান্তে ১০০টি “হুনার হাব” স্হাপনের অনুমোদন দিয়েছে। এই হুনার হাবগুলিতে শিল্পী, কারুশিল্পী এবং প্রথাগত রন্ধনশিল্পীদের মাধ্যমে প্রশিক্ষণের ব্যবস্হা থাকছে। আজ দিল্লীর প্রগতি ময়দানে ৩৯তম ভারতীয় আন্তর্জাতিক বাণিজ্যিক মেলায় এই “হুনার হাট”এর উদ্বোধন করেন শ্রী নাকভি। তিনি বলেন, “হুনার হাট” ক্রমশই “হুনার হাব”এ পরিণত হয়েছে। গত তিন বছরে আড়াই লক্ষেরও বেশি কর্মসংস্হানের সুযোগ তৈরি হয়েছে বলেও তিনি জানান। শ্রী নাকভি আরও বলেন, আগামী ২০ থেকে ৩১ ডিসেম্বর পরবর্তী হুনার হাট মুম্বাই-এ আয়োজন করা হয়েছে। আগামী বছর হুনার হাটের থিম হবে ‘এক ভারত শ্রেষ্ঠ ভারত’। হুনার হাটের উদ্বোধনী অনুষ্ঠানে উপস্হিত ছিলেন সংখ্যালঘু বিষয়ক প্রতিমন্ত্রী শ্রী কিরেন রিজিজু। তাঁরা হুনার হাট পরিদর্শন করেন। দেশের বিভিন্ন প্রান্ত থেকে একাধিক শিল্পী, কারুশিল্পী এই হুনার হাটে অংশ নিয়েছেন। আগামী ২৭ নভেম্বর পর্যন্ত চলবে এই হাট।
CG/SS/NS
(Visitor Counter : 74
কর্মী, জন-অভিযোগএবংপেনশনমন্ত্রক
আইএএস ক্যাডারে কয়েকটি নিয়োগ
নয়াদিল্লি, ১০ আগস্ট, ২০১৮
কেন্দ্রীয় মন্ত্রিসভার নিয়োগ কমিটি আইএএস ক্যাডারে নিয়োগ সংক্রান্ত কয়েকটি প্রস্তাব অনুমোদন করেছে। প্রস্তাবগুলির মধ্যে রয়েছে কেন্দ্রীয় সংস্কৃতি সচিব শ্রী রাঘবেন্দ্র সিং-কে বস্ত্র মন্ত্রকে শ্রী অনন্ত কুমার সিং-এর পরিবর্তে নিয়োগ; কেন্দ্রীয় বস্ত্র মন্ত্রকের সচিব শ্রী অনন্ত কুমার সিং-কে কেন্দ্রীয় ভূমিসম্পদ দপ্তরের সচিব পদে নিয়োগ এবং সংস্কৃতি মন্ত্রকের বিশেষ সচিব শ্রী অরুণ গোয়েলকে সংস্কৃতি মন্ত্রকে শ্রী রাঘবেন্দ্র সিং-এর স্থলে নিয়োগ।
উল্লেখ্য, কেন্দ্রীয় ভূমিসম্পদ সচিব শ্রী দীনেশ সিং গত ৩০ জুন, ২০১৮-তে চাকরি থেকে অবসর গ্রহণ করায় তাঁর পদটি এতদিন শূ্ন্য ছিল।
SSS/SKD/DM/….
(Visitor Counter : 41
স্বাস্থ্যওপরিবারকল্যাণমন্ত্রক
সর্বজনীন টিকাকরণ কর্মসূচির আওতায় দেশ জুড়ে নিউমোকক্কোল কনজুগেট টিকার সম্প্রসারণ অভিযানের সূচনা করেছেন ডঃ মনসুখ মান্ডভিয়া
নয়াদিল্লি, ২৯ অক্টোবর, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়া আজাদি কা অমৃত মহোৎসবের অঙ্গ হিসাবে সর্বজনীন টিকাকরণ অভিযানের আওতায় আজ দেশ জুড়ে নিউমোকক্কোল কনজুগেট টিকার সম্প্রসারণ অভিযানের সূচনা করেছেন। এই উপলক্ষে তিনি জনসচেতনতা গড়ে তুলতেও বিশেষ তথ্যমূলক পুস্তিকারও প্রকাশ করেন। তথ্যমূলক এই পুস্তিকাগুলি সচেতনতা বাড়ানোর কাজে সমস্ত রাজ্য ও কেন্দ্রশাসিত অঞ্চলে পাঠানো হবে।
দেশব্যাপী এই টিকা অভিযানের সূচনা উপলক্ষে ডঃ মান্ডভিয়া জীবনদায়ী এই টিকা সর্বজনীন করে তোলার জন্য টিকা কর্মী, স্বাস্থ্য কর্মী ও আধিকারিকদের প্রচেষ্টার অভিনন্দন জানান। এই অভিযান সম্পর্কে জনসচেতনতামূলক পুস্তক প্রকাশ করে ডঃ মান্ডভিয়া বলেন, জনসচেতনতা গড়ে তোলা এই অভিযানের এক গুরুত্বপূর্ণ উদ্দেশ্য। এই টিকাকরণ অভিযানের উদ্দেশ্য হ’ল - আমাদের শিশুদের জীবন রক্ষা করা এবং তা তখনই সম্ভব হবে যদি সারা দেশে সাফল্যের সঙ্গে সচেতনতামূলক অভিযান চালানো যায়।
উল্লেখ করা যেতে পারে, সর্বজনীন টিকাকরণ অভিযানে বার্ষিক ২ কোটি ৬০ লক্ষেরও বেশি নবজাতক এবং ২ কোটি ৯০ লক্ষ গর্ভবতী মহিলার টিকাকরণের লক্ষ্য স্থির করা হয়েছে। এই অভিযানে সম্পূর্ণ বিনামূল্যে ১২টি রোগ-প্রতিরোধক টিকা দেওয়ার লক্ষ্য স্থির হয়েছে। এই উপলক্ষে মন্ত্রকের অতিরিক্ত সচিব শ্রী বিকাশ শীল, যুগ্মসচিব শ্রী অশোক বাবু এবং মন্ত্রকের উচ্চ পদস্থা আধিকারিকরা উপস্থিত ছিলেন।
CG/BD/SB
(Visitor Counter : 322
মানবসম্পদবিকাশমন্ত্রক
কেন্দ্রীয় মানব সম্পদ উন্নয়ন মন্ত্রক এবং তার স্বশাসিত প্রতিষ্ঠান ও আওতাধীন সমস্ত কার্যালয় তিন সপ্তাহের জন্য বন্ধ থাকবে ।
নতুনদিল্লী, ২৫ মার্চ, ২০২০
কেন্দ্রীয় স্বরাষ্ট্রমন্ত্রকের পক্ষ থেকে গত ২৪ মার্চ জারি করা নির্দেশিকা অনুযায়ী কেন্দ্রীয় মানব সম্পদ উন্নয়ন মন্ত্রক এবং তার স্বশাসিত প্রতিষ্ঠান ও আওতাধীন কার্যালয়গুলি তিন সপ্তাহ বন্ধ থাকবে।তবে সমস্ত কার্যালয়ের প্রধান ও অন্যান্য কর্মীদের বাড়ি থেকে কাজ করতে হবে বলে নির্দেশিকায় জানানো হয়েছে।
মাস মাইনে ও পেনশনের মতো আর্থিক বিষয়গুলো যাতে সঠিক সময়ে কার্যকর হয়, আঞ্চলিক প্রধান এবং ব্যুরো হেডদের তা সুনিশ্চিত করতে বলা হয়েছে।
এই সময়ের মধ্যে সিবিএসই, এনআইওএস এবং এনটিএ- এর নির্ধারিত পরীক্ষার সূচি পরিবর্তন করতে বলেছে মানবসম্পদ উন্নয়ন মন্ত্রক।এর জন্য বিভিন্ন স্বশাসিত প্রতিষ্ঠান এবং এন সি ই আর টি তাদের শিক্ষা সময়সূচির পরবর্তী ক্যালেন্ডার তৈরি করতে পারবে বলেও জানিয়েছে মন্ত্রক।
CG/SS
(Visitor Counter : 52
গ্রামোন্নয়নমন্ত্রক
গ্রাম উন্নয়ন মন্ত্রক মহাত্মা গান্ধী এনআরইজিএস-এর অধীনে কর্মসংস্থান সংক্রান্ত প্রকাশিত সংবাদের বিষয়ে প্রকৃত তথ্য সামনে এনেছে
নতুন দিল্লি, ২১ ডিসেম্বর, ২০২১
ডিসেম্বরের প্রথম ১৭ দিনের তথ্যের উপর ভিত্তি করে মহাত্মা গান্ধী জাতীয় গ্রামীণ কর্মসংস্থান নিশ্চয়তা প্রকল্প -এর অধীনে সর্বনিম্ন কর্মসংস্থান হয়েছে বলে কিছু খবর প্রকাশিত হয়।এটা স্পষ্ট করা গুরুত্বপূর্ণ যে মহাত্মা গান্ধী এনআরইজিএস হল একটি চাহিদা ভিত্তিক প্রকল্প।
এখানে উল্লেখ করা প্রাসঙ্গিক যে, চলতি অর্থ বছরে সুবিধাভোগীদের চাহিদা অনুযায়ী ২৬১ কোটিরও বেশি মানব-দিবসের মাধ্যমে কর্মসংস্থান সৃষ্টি হয়েছে। ২০১৯-২০ অর্থবছরে, এপ্রিল-নভেম্বর মধ্যে ১৭৫ কোটিরও বেশি মানব-দিবস তৈরি হয়েছিল, সেখানে গত বছরের এই একই সময়ে ২৭৬ কোটির বেশি মানব-দিবস তৈরি হয়। তবে চলতি অর্থ বছরে এপ্রিল-নভেম্বরে ২৫৫ কোটির বেশি মানব দিবস তৈরি হয়েছে।
একটি নির্দিষ্ট মাসে করা কাজ সেই মাসে প্রস্তুত করা মাসিক প্রতিবেদন অন্তর্ভুক্ত করা হয়। এই প্রকল্পের তথ্য পূরণ করার জন্য এখনও ৭ দিন সময় আছে। সুতরাং ডিসেম্বরের সম্পূর্ণ পরিসংখ্যান পরের মাসের ১০ তারিখের মধ্যে পাওয়া যাবে। অতএব, ডিসেম্বর মাসের প্রথম ১৭ দিনের তথ্যের উপর ভিত্তি করে সেই মাসে তৈরি করা মানব-দিবসের পরিসংখ্যান সঠিক নয়। ২০২১ সালের ডিসেম্বর মাসের শেষ সপ্তাহে সম্পন্ন করা কাজের বিবরণ ২০২২ সালের জানুয়ারি মাসের দ্বিতীয় সপ্তাহের প্রতিবেদনে জানা যাবে।
উল্লেখযোগ্য যে, ২০১৯ সালের নভেম্বরে মোট ১৬.৯২ কোটি মানব-দিবসের মাধ্যমে কর্মসংস্থান সৃষ্টি হয়েছিল, সেখানে গত বছরের নভেম্বরে ২৩ কোটি মানব-দিবসের মাধ্যমে কর্মসংস্থান সৃষ্টি হয়। এ বছরের নভেম্বরে ২২ কোটির বেশি মানব-দিবস তৈরি হয়েছে।এমনকি গত অর্থবছরের তুলনায় এই অর্থবছরে ১৮ শতাংশের বেশি অর্থ বরাদ্দ করা হয়েছে এনআরইজিএস প্রকল্পে। চলতি আর্থিক বছরে এখনও পর্যন্ত, রাজ্য এবং কেন্দ্রশাসিত অঞ্চলগুলিতে এই প্রকল্পটি বাস্তবায়নের জন্য ৭৪,৩৮৮ কোটি টাকার বেশি মঞ্জুর করা হয়েছে।
যখন এই প্রকল্পের জন্য আরও তহবিলের প্রয়োজন হয়, তখন কেন্দ্রীয় অর্থ মন্ত্রকের কাছে তার জন্য অনুরোধ করা হয়। মন্ত্রক সম্প্রতি এই প্রকল্পের জন্য অন্তর্বর্তী ব্যবস্থা হিসাবে ১০ হাজার কোটি টাকার অতিরিক্ত তহবিল অনুমোদন করেছে।
CG/SS/SKD/
(Visitor Counter : 126
মানবসম্পদবিকাশমন্ত্রক
শ্রী সুভাষ সরকার আগামীকাল অটল ব়্যাঙ্কিং অফ ইনস্টিটিউশনস অন ইনোভেশন অ্যাচিভমেন্টস  ২০২১ প্রকাশ করবেন
নতুন দিল্লি, ২৮ ডিসেম্বর, ২০২১
কেন্দ্রীয় শিক্ষা প্রতিমন্ত্রী ডাঃ সুভাষ সরকার আগামীকাল  অটল ব়্যাঙ্কিং অফ ইনস্টিটিউশনস অন ইনোভেশন অ্যাচিভমেন্টস  ২০২১ প্রকাশ করবেন।
এআরআইআইএ হলো শিক্ষা মন্ত্রক এবং সর্বভারতীয় কারিগরি শিক্ষা পর্ষদ -এর একটি অনন্য যৌথ উদ্যোগ। এর মাধ্যমে ছাত্র এবং শিক্ষকদের মধ্যে উদ্ভাবন, স্টার্টআপ এবং উদ্যোক্তা উন্নয়ন সম্পর্কিত সূচকগুলির ওপর দেশের উচ্চ শিক্ষা প্রতিষ্ঠানগুলিকে পদ্ধতিগতভাবে ক্রম তালিকা দেওয়া হয়। এআরআইআইএ প্রতিষ্ঠানগুলির মাপকাঠি মূল্যায়ন করে থাকে।
এআইসিটিই-এর চেয়ারম্যান অধ্যাপক অনিল সহস্রবুধে জানিয়েছেন যে, ভারত ক্রমাগত বিশ্ব উদ্ভাবনী সূচক -এ ক্রমতালিকায় উন্নতিলাভ করে চলছে। ২০১৫ সালে এই ক্রমতালিকায় ভারতের স্থান ছিল ৮১। চলতি বছরে ভারত ৪৬ তম স্থানে উঠে এসেছে। তিনি জানিয়েছেন, ভারত এখন বিশ্বের তৃতীয় বৃহত্তম স্টার্টআপ হাব হিসেবে আবির্ভূত হয়েছে। আগামী দিনে দেশের প্রযুক্তিগত প্রতিষ্ঠানগুলি পরবর্তী প্রজন্মের প্রযুক্তি নির্ভর স্টার্টআপগুলির চাবিকাঠি হয়ে উঠবে বলেও মন্তব্য করেন তিনি। এক্ষেত্রে এআরআইআইএ গুরুত্বপূর্ণ ভূমিকা পালন করেছে বলেও উল্লেখ করেন শ্রী সহস্রবুধে।
শিক্ষা মন্ত্রকের মুখ্য উদ্ভাবনী আধিকারিক ডঃ অভয় জেরে জানিয়েছেন, ২০১৮ সাল থেকে চালু হওয়া এআরআইআইএ দেশের কারিগরি শিক্ষা প্রতিষ্ঠানগুলির মানোন্নয়নে সহায়ক ভূমিকা পালন করেছে। ক্রমশই এই প্রতিযোগিতায় আরও বেশি সংখ্যক প্রতিষ্ঠান অংশ নিচ্ছে বলেও মন্তব্য করেন তিনি। এবছর ৯টি ভিন্ন বিভাগে এই ক্রমতালিকা প্রকাশ করা হবে।
CG/SS/SKD/
(Visitor Counter : 116
প্রধানমন্ত্রীরদপ্তর
জম্মু এবং কাশ্মীরের সৌন্দর্য এবং আতিথেয়তা নিয়ে এক নাগরিকের মনোভাব সকলের সঙ্গে ভাগ করে নিয়েছেন প্রধানমন্ত্রী
নয়াদিল্লি, ৮ অক্টোবর, ২০২২
প্রধানমন্ত্রী শ্রী নরেন্দ্র মোদী জম্মু এবং কাশ্মীরের সৌন্দর্য এবং আতিথেয়তা নিয়ে এক নাগরিকের মনোভাব সকলের সঙ্গে ভাগ করে নিয়েছেন। সেই সৌন্দর্য এবং আতিথেয়তার উল্লেখ করতে গিয়ে বাইসারান, আরু, কোকেরনাগ, আচ্ছাবল, গুলমার্গ, শ্রীনগর এবং ডাল লেকের উল্লেখ করা হয়েছে।
শ্রী রঞ্জিত কুমার নামে এক নাগরিকের ট্যুইটের উল্লেখ করে প্রধানমন্ত্রী ২০১৯ সালে তাঁর শ্রীনগর ভ্রমণের ছবিও ট্যুইট করেছেন।
সেই নাগরিকের ট্যুইটের প্রত্যুত্তরে প্রধানমন্ত্রী ট্যুইট করে বলেছেন;
“অসাধারণ। ২০১৯ সালে আমার শ্রীনগর ভ্রমণের একটি ছবি আমি ভাগ করে নেওয়ার লোভ সামলাতে পারছি না।”
PG/AB/NS
(
প্রধানমন্ত্রীরদপ্তর
প্রধানমন্ত্রী হিউস্টনে শিখ সম্প্রদায়ের সদস্যদের সঙ্গে মিলিত হলেন
নয়াদিল্লি, ২২ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী আজ টেক্সাসের হিউস্টনে শিখ সম্প্রদায়ের সদস্যদের সঙ্গে সাক্ষাৎ করেন।
মতবিনিময়ের সময় শিখ সম্প্রদায়ের সদস্যরা দেশের সার্বিক উন্নয়ন ও শিখ সম্প্রদায়ের কল্যাণে ভারত সরকার যেসব গুরুত্বপূর্ণ সিদ্ধান্ত নিয়েছে তার জন্য প্রধানমন্ত্রীকে ধন্যবাদ জানান।
প্রধানমন্ত্রী এক ট্যুইটে বলেছেন, ‘হিউস্টনে শিখ সম্প্রদায়ের সদস্যদের সঙ্গে আমার দারুণ কথাবার্তা হয়েছে। ভারতের উন্নয়নের জন্য তাঁদের আবেগ দেখে আমি অভিভূত’।
CG/BD/SB
(Visitor Counter : 50
যুবওক্রীড়াবিষয়কমন্ত্রক
আমেদাবাদের সংস্কারধামে ৭৫টি স্কুলের ছাত্রছাত্রীরা নীরজ চোপড়ার সঙ্গে সাক্ষাতে আপ্লুত
নয়াদিল্লী, ৪ ডিসেম্বর, ২০২১
অলিম্পিক গেমস-এ জ্যাভলিন থ্রো-এ স্বর্ণপদক বিজয়ী নীরজ চোপড়া স্কুলের ছাত্রছাত্রীদের সঙ্গে ভারতের শীর্ষস্থানীয় ক্রীড়াবিদদের মতবিনিময় কর্মসূচিতে যোগ দিয়েছেন। এই কর্মসূচির অঙ্গ হিসেবে তিনি আমেদাবাদে সংস্কারধামে ৭৫টি স্কুলের ছাত্রছাত্রীদের সঙ্গে মতবিনিময় করেন।
শ্রী চোপড়া ছাত্রছাত্রীদের সঙ্গে বিভিন্ন খেলায় অংশগ্রহণ করেছেন এবং জ্যাভলিন-থ্রো’এ নানা ধরণের পরামর্শ দিয়েছেন। অনুষ্ঠানে সুষম আহার, সুস্থ থাকা এবং খেলাধুলা করার ওপর তিনি বিশেষ গুরুত্ব দেন। অলিম্পিক্সে স্বর্ণপদক জয়ী এই ক্রীড়াবিদ সহজ-সরলভাবে ছাত্রছাত্রীদের সঙ্গে মেলামেশা এবং গল্প করার ফলে, অনুষ্ঠানে অংশগ্রহণকারী ছাত্রছাত্রীরা আপ্লুত হয়ে পড়ে। তাঁকে যখন তাঁর প্রিয় খাবারের সম্পর্কে জিজ্ঞাসা করা হয়, জবাবে শ্রী চোপড়া জানান মশলা ছাড়া নিরামিশ বিরিয়ানি রাঁধতে তিনি ভালোবাসেন। খাওয়ার সময় দৈ চাই-ই চাই। শ্রী চোপড়া বলেন এটি অত্যন্ত স্বাস্থ্যকর খাবার, যেখানে তরি-তরকারি মেশানোর ফলে খনিজ পদার্থ এবং কার্বহাইড্রেট যথাযথ পরিমাণে থাকে এবং দীর্ঘক্ষণ প্রশিক্ষণ শেষে এই ধরণের খাবার ক্লান্তি দূর করতে সাহায্য করে।
দেশের তরুণ-তরুণী এবং কিশোর-কিশোরীদের সুষম আহার খেতে উৎসাহিত করার জন্য প্রধানমন্ত্রী শ্রী নরেন্দ্র মোদীর পরামর্শক্রমে অলিম্পিক্স এবং প্যারালিম্পিক্সে অংশগ্রহণকারী খেলোয়াড়রা প্রত্যেকে আগামী দু বছর ৭৫টি স্কুলের ছাত্রছাত্রীদের সঙ্গে মতবিনিময় করবেন। কেন্দ্রীয় শিক্ষা মন্ত্রক এবং যুব বিষয়ক ও ক্রীড়া মন্ত্রক যৌথভাবে এই কর্মসূচির আয়োজন করেছে। শ্রী চোপড়া বলেন, অলিম্পিক্স থেকে ফিরে আসার পর প্রধানমন্ত্রী যখন নতুন, স্বাস্থ্যকর এক ভারতের স্বপ্নের কথা তাঁদেরকে বলেন, তখন তিনি এ ধরণের উদ্যোগে খুশিই হয়েছিলেন। শ্রী চোপড়া সঠিক খাবার খাওয়া, সুস্থ থাকা এবং অন্যান্য বিভিন্ন বিষয় সম্পর্কে তাঁর মতামত ছাত্রছাত্রীদের সঙ্গে ভাগ করে নেন। বিভিন্ন বিষয়ে ছাত্রছাত্রীদের নানা ধরণের প্রশ্ন এবং মন্তব্যে তিনি বিস্মিত হয়েছেন। নানা বিষয়ে তারা যথেষ্ট ওয়াবিহাল বলে তিনি জানান।
আগামী দু মাসে তীরন্দাজির তরুণদ্বীপ রাই, অ্যাথলেটিক্স-এর স্বার্থক ভামব্রি, জুডো খেলোয়াড় সুশীলা দেবী, নৌ চালনার কে সি গণপতি এবং বরুণ ঠাক্কর বিভিন্ন স্কুলের ছাত্রছাত্রীদের কাছে যাবেন। প্যারালিম্পিক্সে অংশ নেওয়া শ্যুটার অবনী লেখারা, টেবিল টেনিস খেলোয়াড় ভাবিনা প্যাটেল এবং অ্যাথলেটিক্সের দেবেন্দ্র ঝাঁঝাঁরিয়াও বিভিন্ন স্কুলের ছাত্রছাত্রীদের সঙ্গে মতবিনিময় করবেন।
CG/CB/NS
(Visitor Counter : 111